JY LEES NOU Wen ’n kwartmiljoen rand vir jou hoërskool met VIA se nuwe vasvraprogram!
In September 2017, skop ’n opwindende, splinternuwe vasvraprogram vir hoërskoolleerders, Die Superskool, op die Afrikaanse leefstylkanaal VIA (DStv-kanaal 147) af en inskrywings vir skole en leerders wat aan dié program wil deelneem, is tans oop.
Op Die Superskool sal 18 Suid-Afrikaanse hoërskole dit teen mekaar uitspook om as die land se superskool gekroon te word. Elke skool se span sal uit drie van daai skool se blinkste leerders bestaan en die span sal deur eenvan hul onderwysers bygestaan word. Die Superskool sal deur die gewilde Afrikaanse sanger-en-kletsrymer Snotkop aangebied word.